Document ID: 32011R1241

РЕГЛАМЕНТ ЗА ИЗПЪЛНЕНИЕ (ЕС) № 1241/2011 НА КОМИСИЯТА
от 30 ноември 2011 година
за отмяна на Регламент за изпълнение (ЕС) № 1211/2011 за намаляване на определени риболовни усилия за 2011 г. поради прекомерния риболов на определени държави-членки през предходната година
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 106, параграф 1 от него,
като има предвид, че:
(1)
С Регламент за изпълнение (ЕС) № 1211/2011 на Комисията (2) за някои държави-членки се намалява максимално допустимото риболовно усилие, определено в Регламент (ЕС) № 57/2011 на Съвета (3), както и за определени риболовни зони и видове риболов в Регламент (ЕО) № 1415/2004 на Съвета (4).
(2)
Във връзка с неотдавнашната кореспонденция с определени държави-членки съществува необходимост от допълнителна проверка на информацията, на която се основава Регламент за изпълнение (ЕС) № 1211/2011, както и на намалените количества усилие, както е посочено в приложението към същия регламент.
(3)
Като се има предвид, че Регламент за изпълнение (ЕС) № 1211/2011 ще се прилага пряко във всички държави-членки след влизането си в сила и като се отчете директното въздействие, което може да окаже върху риболовните дейности на някои оператори от ЕС, е целесъобразно той да бъде отменен, считано от тази дата, в очакване на проверка и замяна с нов регламент. Това не засяга задължението на Комисията да извършва намаления на риболовното усилие през следващите години поради прекомерния риболов през 2010 г.
ПРИЕ НАСТОЯЩИЯ РЕГЛАМЕНТ:
Член 1
С настоящото Регламент за изпълнение (ЕС) № 1211/2011 се отменя.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 декември 2011 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 ноември 2011 година.

Labels: 11
18
6
20